text: Tag-klatrer udløser alarm
  04 april 2014 kl. 04.34
  En mand, der torsdag aften havde låst sig ude af sin lejlighed i Esbjerg, udløste flere anmeldelser til politiet, da han blev set klatre over et tag med en skruetrækker for at komme ind i sin lejlighed gennem et vindue.
  Årvågne borgere slog alarm til politiet, der rykkede ud til Frodesgade, hvor den klatrende mand var set.
  - Det viste sig altså at være lejlighedens beboer, der tog den lidt utraditionelle genvej til sin bolig, fortæller vagtchefen hos Syd- og Sønderjyllands Politi til TV SYD.
  